Vinter-OL 2026

**Vinter-OL 2026** var de 25. olympiske vinterleker og ble arrangert fra 6. til 22. februar 2026 i Nord-Italia med byene Milano og Cortina d’Ampezzo som hovedvertsbyer. **Milano Cortina 2026** ble valgt som offisielt navn på lekene. Åpnings&shy;seremonien fant sted på San Siro i Milano, mens avslutnings&shy;seremonien ble avholdt på Arena di Verona i Verona. Dette var tredje gang Italia var vertsnasjon for olympiske vinterleker, de to første gangene var Vinter-OL 1956 i Cortina d’Ampezzo og Vinter-OL 2006 i Torino. 

Arenaene som ble benyttet ligger i forskjellige kjente vintersports&shy;steder i regionene Lombardia, Veneto, og Trentino-Syd-Tirol. De fleste arenaene er vinter&shy;sports&shy;arenaer som flere ganger har arrangert de respektive idrettenes verdensmesterskap, og som jevnlig arrangerer renn i verdenscuper. Dette var første gang at to forskjellige byer sto sammen som arrangør av olympiske leker.  
 
Russland og Belarus ble ikke invitert til lekene av Den internasjonale olympiske komité (IOK). Russlands olympiske komité ble suspendert av IOK etter Russlands invasjon av Ukraina 2022 og Belarus' nasjonale olympiske komité ble suspendert på grunn av landets medvirkning til invasjonen og sin fortsatte støtte til fordel for Russland. Godkjente individuelle russiske og belarusiske utøvere ble invitert til å delta som Individuelle nøytrale atleter under Vinter-OL 2026 (AIN). Dette lagets utøvere kunne dermed kun delta i individuelle øvelser og idretter, ikke i noen av lagidrettene eller i lagkonkurranser og stafetter. AIN-utøverne ble ikke gitt tillatelse til å benytte nasjonale farger eller symboler. De fikk ikke bruke det russiske flagget, det belarusiske flagget eller det olympiske flagget, men måtte benytte et grønt flagg med et spesial&shy;laget AIN-emblem med grønn skrift på hvit bunn. De fikk heller ikke benytte sine egne nasjonalsanger eller olympiahymnen. Dersom noen fra dette laget skulle blitt olympisk mester, ville det blitt spilt en spesialkomponert instrumental melodi under medalje&shy;seremonien. Utøvere og ledere for AIN fikk ikke delta i åpnings- og avslutningsseremoniene og medaljen vunnet av utøver for AIN blir ikke inkludert i de offisielle medaljeoversiktene. 

Ifølge IOKs offisielle medaljestatistikk ble Norge lekenes mestvinnende nasjon med 41 medaljer totalt, fordelt på 18 gull-, 12 sølv- og 11 bronsemedaljer. Dette var ny rekord både i antall gullmedaljer og i totalt antall medaljer vunnet av utøvere for samme nasjon i ett og samme vinter-OL. USA ble nest beste nasjon med 33 medaljer totalt, hvorav 12 gull-, 12 sølv- og 9 bronsemedaljer.

## Valg av vertssted
Fristen for å melde kandidatur til vinterlekene i 2026 gikk ut 31. mars 2018. Den internasjonale olympiske komité (IOK) inviterte 4. oktober 2018 tre søkere til å bli med i kandidatfasen: Calgary, Milano-Cortina d'Ampezzo og Stockholm–Åre. Calgary valgte å trekke sitt kandidatur 19. november 2018. Det var derfor to søkere som deltok i kandidatfasen helt frem til avstemning.

Milano–Cortina d'Ampezzo ble valgt ved avstemning under IOKs 134. sesjon 24. juni 2019 i Lausanne i Sveits.

;Øvrige søkerbyer
* Calgary  – invitert til kandidatfasen, men trakk seg 19. november 2018.
* Erzurum, Tyrkia – ikke invitert videre til kandidatfasen, 4. oktober 2018.
* Sapporo, Japan – trakk sitt kandidatur 17. september 2018.
* Graz, Østerrike – trakk sitt kandidatur 6. juli 2018.
* Sion, Sveits – trakk sitt kandidatur 10. juni 2018.

## Arrangørsteder og arenaer
### Arrangørsteder
Vinterlekene ble arrangert over et større geografisk område i de tre regionene Lombardia, Veneto og Trentino-Syd-Tirol i Nord-Italia. Det ble hovedsakelig benyttet eksisterende og midlertidige arenaer i etablerte vintersportssteder.. Dette er i tråd med Den internasjonale olympiske komité (IOK)  sitt ønske om at organisasjonen skal stå for en bærekraftig utvikling, som beskrevet i IOKs styringsdokumenter «Olympic Agenda 2020+5», «The IOC Olympic Sustainability» og «The IOC's Climate Commitment». Her presenteres IOKs mål og ønsker om at det i større grad skal legges vekt på å benytte steder og arenaer som allerede har eksisterende anlegg og eventuelt benytte midlertidige arenaer. Dersom nye arenaer må bygges, skal det foreligge planer om tilrettelegging for en eller annen form for gjenbruk av disse.

#### Cortina Sliding Centre

For avvikling av konkurransene i bobsleigh, aking og skeleton var den opprinnelige planen å oppgradere Pista olimpica Eugenio Monti i Cortina d'Ampezzo, som ble benyttet under Vinter-OL 1956. Dette prosjektet ble avvist av IOK på grunn av for høye kostnader og liten sannsynlighet for bærekraftig gjenbruk. Et alternativ var å arrangere øvelsene utenfor Italia, med Igls i Østerrike og St. Moritz i Sveits som foreslåtte baner. I februar 2024 ble det bestemt at den gamle «Eugenio Monti»-banen ikke ville bli oppgradert, men at det skulle bygges en helt ny bane i Cortina. IOK var motstandere av disse planene og ba om at det måtte utarbeides en «plan B». I september 2024 startet allikevel byggingen av den nye banen, og den ble overtatt av Milano Cortinas olympiske organisasjonskomité 5. november 2025.

**Arrangørsteder under Vinter-OL 2026**
















### Arenaer


Stadio Giuseppe Meazza ingresso curva nord.jpg|San Siro
Arena Santa Giulia - PalaItalia illuminata (11 gennaio 2026).jpg|Arena Santa Giulia
Bormio, pista dei mondiali di sci.jpg| Stelvio
Forum Assago esterno.jpg|Forum di Milano
Stadio del salto Giuseppe dal Ben 2012-24.JPG|Trampolino Giuseppe Dal Ben
Italy - Verona - Arena.jpg| Arena di Verona
Faloria Cortina d'Ampezzo 10.jpg|Olimpia delle Tofane
Biathlon WC Antholz 2006 01 Film1 PursuitWomen 32 (412757933).jpg|Südtirol Arena 
Night in Mottolino (13334741063).jpg|Mottolino
Cortina Stadio Olimpico (ITA) 2013.JPG|Stadio olimpico del ghiaccio
Lago di Tesero Cross-Country Ski Stadium (ITA) 2013.jpg|Lago di Tesero langrennsstadion
Portello Fieramilanocity Timpano.jpg|Rho Fiera Milano


## Idretter
IOK har besluttet at de olympiske vinterlekene skal bestå av sju obligatoriske kjerneidretter:
* Aking
* Bobsleigh (inkludert skeleton)
* Curling
* Ishockey
* Skøytesport (hurtigløp, kortbaneløp og kunstløp)
* Skiidrett (alpint, langrenn, skihopping, kombinert, freestyle og snøbrett) 
* Skiskyting
Hver enkelt organisasjonskomité kan nominere én eller flere andre vinteridretter de vil arrangere. Den egenvalgte delen av programmet må så godkjennes av IOK. En av forutsetningene for inklusjon av egenvalgte idretter er at det totale antall utøvere i lekene ikke skal overstige . Også dersom det totale antall øvelser overstiger 100, må arrangørenes organisasjonskomité få dette godkjent av IOK. Milano Cortinas organisasjonskomité ønsket å arrangere randonnée som egenvalgt idrett, noe IOK godkjente 20. juli 2021. Randonnée var også den eneste nye idretten på programmet for vinterlekene i 2026. 

Åtte nye øvelser ble lagt til: Randonnée sprint for kvinner og menn samt miksstafett, aking dobbel for kvinner, kulekjøring dobbel for kvinner og menn, skeleton mikslagkonkurranse og skihopping stor bakke for kvinner. Den eneste øvelsen som ble fjernet fra programmet var mikslagkonkurranse i alpint. Det var dermed 16 idrettsgrener og 116 øvelser som ble godkjent av IOK som det offisielle olympiske programmet for Vinter-OL 2026.

## Deltakelse

Tolv lag i ishockey for menn og ti kvinnelag, inkludert vertskapet Italia, ble bekreftet som kvalifisert av Det internasjonale ishockeyforbundet. Russlands plasser var det lenge usikkerhet om, men 27. mai 2025 ble det bekreftet at Russland ikke fikk delta i ishockeyturneringene og at deres plasser ble overtatt av Frankrike – både i kvinnenes og mennenes ishockeyturnering. Godkjente russiske og belarusiske utøvere fikk kun delta som individuelle og nøytrale utøvere på grunn av ettervirkningene av invasjonen av Ukraina som startet i 2022. Associated Press rapporterte om vilkårene for at individuelle russiske og belarusiske idrettsutøverne skulle få tillatelse til å delta i sommer-OL 2024 i Paris under betegnelsen AIN (Individuelle nøytrale atleter), der IOK tillot at 15 russiske og 17 belarusiske godkjente utøvere kunne få delta. En tilsvarende ordning gjorde at godkjente individuelle russiske og belarusiske utøvere fikk delta som nøytrale under betegnelsen AIN også i vinterlekene i 2026.

### Deltakerland
93 nasjonale olympiske komiteer og lag hadde minst én kvalifisert utøver til lekene. Antall kvalifiserte utøvere i parentes.

**Nasjoner og lag som deltok i 2026, men som ikke deltok i 2022**

* 
* 
* 
* 
* 
* 
* 
* 
* 

**Nasjoner og lag som deltok i 2022, men som ikke deltok i 2026**

* 
* 
* 
* 
* 
* 
* 

;Fotnoter


## Program

**Offisielt program for Vinter-OL 2026.*

## Medaljefordeling

;Fotnoter


### Delte medaljer
De følgende øvelsene endte med likt resultat på en av medaljeplasseringene, og medaljene ble derfor delt mellom to utøvere eller lag:
* Alpint, kombinasjon lag menn – delt sølvmedalje, ingen bronse delt ut
* Skihopping, normalbakke menn – delt bronsemedalje
* Alpint, storslalåm kvinner – delt sølvmedalje, ingen bronse delt ut

## Kringkasting

### Norge

European Broadcasting Union (EBU) og Warner Bros. Discovery forhandlet sammen og ble 16. januar 2023 enige om en avtale med Den internasjonale olympiske komité (IOK), vedrørende tildelingen av TV-rettighetene for Europa for Vinter-OL 2026, Sommer-OL 2028, Vinter-OL 2030 og Sommer-OL 2032. I Norge innebærer dette at NRK, som medlem av EBU, fikk sende alt fra Vinter-OL 2026 på alle sine plattformer – inkludert nett-tv, lineære TV-sendinger og radio samt at Warner Bros. Discovery fikk sende alt på betal-TV og via sine strømmetjenester (Eurosport, HBO Max og Discovery+). NRK videresolgte rettighetene til sending av ishockey til VGTV.

## Bilder

Milano-san lorenzo02.jpg|Basilica di San Lorenzo
Bloccato 535+503+536 Affori capolinea 20010228.jpg|Trikk i Milano
Il Duomo de Milán, nevado.jpg|Katedralen Duomo di Milano
Neve a Verona 17.01.2006 033.jpg|Avslutningsseremonien ble holdt på Arena di Verona i Verona


## Referanser


## Eksterne lenker
* 
* 
* 
*  Milano Cortina 2026 hos olympics.com (IOK)
*  2026 Winter Olympics hos olympedia.org
*  Kandidaturprosess 2026 (IOK)
*   Sion 2026
*  
*  Stockholm 2026
*  Graz: Austria 2026